સુલતાન ફિલ્મમાં સલમાનખાનની મહેનતનું દ્રશ્ય હોય, મોમ ફિલ્મનું શ્રીદેવીનું દ્રશ્ય હોય કે પી.કેમાં આમિરખાન પોતાના સ્પેસક્રાફ્ટથી છૂટો પડી છુપાવા આવે એ દ્રશ્ય હોય, ફિલ્મોએ ઉગ્રસેનની વાવને ખૂબ પ્રસિદ્ધિ આપી. અનેક લોકો હવે અહીં દિવસના કોઈ પણ સમયે જોવા મળશે, યુગલો અને ટોળામાં આવેલા પ્રવાસીઓથી આ વાવ ધમધમતી રહે છે પણ છતાંય હજુ દિલ્હીના મુખ્ય પ્રવાસન સ્થળોમાં એ શામેલ નથી.